wannaphong/clean_thaiwikipedia huggingface dataset:
# โรงเรียนเทพสถิตวิทยา
โรงเรียนเทพสถิตวิทยา เป็นโรงเรียนมัธยมศึกษาประจำอำเภอเทพสถิต จังหวัดชัยภูมิ ในสังกัดสำนักงานเขตพื้นที่การศึกษามัธยมศึกษาเขต 30

ประวัติโรงเรียน
โรงเรียนเทพสถิตวิทยา ก่อตั้งครั้งแรกเมื่อปี พ.ศ. 2520 โดยการบริจาคที่ดินของนางวิไล โก่งเกษร จำนวน 40 ไร่ นายทัน วับสันเทียะ จำนวน 9 ไร่เศษ ในบริเวณบ้านวะตะแบก อำเภอเทพสถิต จังหวัดชัยภูมิ โดยทำการก่อสร้างอาคารเรียน 1 ซึ่งเป็นอาคารเรียน 2 ชั้นหลังแรกแบบอาคารตึกชั้นเดี่ยวทรงหน้าจั่ว แบบ 216ต (อาคารปฐมเทพ ปัจจุบัน) และอาคารเรียนแบบ 216ก และ อาคารเรียนแบบ 216ล ตามลำดับ ต่อมาในปี พ.ศ. 2533 จึงจัดตั้งโรงเรียนเทพสถิตวิทยา สาขา 2 (โรงเรียนนายางกลักพิทยาคม ในปัจจุบัน) โดยมีรักษาการครูใหญ่คนแรกคือ นาย ไสว ตอพล ซึ่งขณะนั้นดำรงตำแหน่งผู้อำนวยการโรงเรียนเทพสถิตวิทยา

 ทำเนียบผู้บริหาร

 นายไสว ตอพล ตำแหน่ง ครูใหญ่/อาจารย์ใหญ่/ผู้อำนวยการ
 นายอำนวย พลมณี ตำแหน่ง ผู้อำนวยการโรงเรียน
 นางศิริวรรณ อาจศรี ตำแหน่ง ผู้อำนวยการโรงเรียน
 นายสงบ ลุนทา ตำแหน่ง ผู้อำนวยการโรงเรียน
 นายอรัณ อุเทนสุต ตำแหน่ง ผู้อำนวยการโรงเรียน
 นายสุวฒน์ พงศ์สุวรรณ ตำแหน่ง ผู้อำนวยการโรงเรียน
 นายอมร ชัยวิเชียร ตำแหน่ง ผู้อำนวยการโรงเรียน
 นางสาวพรณภัทร์ พงศ์วรัชญ์พร ตำแหน่ง ผู้อำนวยการโรงเรียน
 นางสาวสิมาพร ลิ้มไพบูลย์ ตำแหน่ง ผู้อำนวยการโรงเรียน
 นายประยูร มังกร ตำแหน่ง ผู้อำนวยการโรงเรียน (คนปัจจุบัน)

 อาคารเรียนและสิ่งก่อสร้าง 
 อาคารปฐมเทพ (อาคาร 1) อาคารทรงหน้าจั่ว แบบ 106 ต. สูง 2 ชั้น
 อาคารทวิเทพ (อาคาร 2) อาคารเรียนแบบ 216 ค สูง 3 ชั้น
 อาคารตรีเทพ (อาคาร 3) อาคารเรียนแบบ 216 ล สูง 3 ชั้น
 อาคารหอประชุม อาคารแบบ 002 ความจุ 800 ที่นั่ง
 อาคารโรงอาหาร อาคารแบบ 204/27 คลส 1 ชั้น โรงฝึกงาน แบบ Gen H เดิมเป็นอาคารที่ใช้เป็นโรงฝึกงาน
 อาคารฝึกงานอุตสาหกรรม อาคารแบบ 102/27 โรงฝึกงานแบบ Gen I คลส สูง 1 ชั้น
 อาคารหอประชุมใหม่ เป็นอาคารแบบ 100/27 ความจุ 1,000 ที่นั่ง
 อาคารหอพักนักเรียน 2 ชั้น 1 หลัง
 บ้านพักครูและบุคลากร 5 หลัง
 บ้านพักนักการภารโรง 2 หลัง
 ห้องสุขานอกตัวอาคาร 3 หลัง

ศิษย์เก่าที่มีชื่อเสียง
 นาย สัมฤทธิ์ แทนทรัพย์ นายกเทศมนตรีเทศบาลตำบลเทพสถิต
 นาย ไพรวัลย์ แทนทรัพย์ นายกองค์การบริหารส่วนตำบลวะตะแบก
# โรส เรด
โรส เรด (หรือรู้จักกันในชื่อStephen King's Rose Red) โดยเป็นมินิซีรีส์ทางโทรทัศน์ สยองขวัญ เรื่องราวของบ้านหลังหนึ่งที่มีความลับมากมายโดยมี จอยช์ เรียดอนน์ และ ลูกทีมผู้มีพลังพิเศษของเธอ มาค้นหาความลับของบ้านหลังนี้โดยหนังเรื่องนี้ถูกฉายใน อเมริกา ปี 2002
# ทางหลวงแผ่นดินหมายเลข 1048
ทางหลวงแผ่นดินหมายเลข 1048 สายดอนไชย–สวรรคโลก เป็นทางหลวงแผ่นดินในอดีต ขนาด 2 ช่องจราจรและ 4 ช่องจราจร (ในเขตเทศบาลตำบลทุ่งเสลี่ยม) เชื่อมต่อการจราจรระหว่างอำเภอเถิน จังหวัดลำปาง ถึงอำเภอสวรรคโลก จังหวัดสุโขทัย ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 92.319 กิโลเมตร โดยเส้นทางสายนี้มีลักษณะคดเคี้ยวตามไหล่เขา โดยเฉพาะในช่วงที่ใกล้อำเภอเถิน มีลักษณะสูงชันมาก ปัจจุบันรวมเส้นทางกับทางหลวงแผ่นดินหมายเลข 106 สายสวรรคโลก–อุโมงค์

 รายชื่อทางแยก
# กล้องรูเข็ม
กล้องรูเข็ม  คืออุปกรณ์ที่ใช้บันทึกภาพด้วยการปล่อยให้แสงจากวัตถุฉายผ่านรูขนาดเล็กให้ตกลงบนแผ่นฟิล์มไวแสง กล้องรูเข็มไม่มีเลนส์เป็นส่วนประกอบ ดังนั้นกล้องรูเข็มจึงเป็นอุปกรณ์บันทึกภาพที่มีความซับซ้อนน้อยที่สุด

 ส่วนประกอบและหลักการทำงาน 
กล้องรูเข็มมีส่วนประกอบหลักคือ

 กล่องทึบแสงที่เจาะรูรับแสงขนาดเล็กไว้
 แผ่นฟิล์มไวแสง หรือ ตัวรับภาพอิเลคทรอนิค

กล่องทึบแสงทำหน้าที่เปรียบเสมือนกับห้องมืดซึ่งมีที่ให้แสงส่องเข้าได้เพียงที่เดียวคือที่รูรับแสง โดยปรกติรูรับแสงนี้จะถูกปิดเอาไว้ทำให้ภายในกล่องมืดสนิท เมื่อต้องการบันทึกภาพจึงจะทำการเปิดรูรับแสงด้วยระยะเวลาที่พอเหมาะเพื่อให้แสงจากวัตถุฉายผ่านรูและตกลงบนแผ่นฟิล์มไวแสง โดยภาพที่ปรากฏบนแผ่นฟิล์มไวแสงจะเป็นภาพกลับหัวของวัตถุจริง

ในทางทฤษฎี ความคมชัดของภาพที่ได้นั้นขึ้นอยู่กับขนาดของรูรับแสงเป็นสำคัญ หากรูรับแสงมีขนาดเล็กเท่าใดภาพที่ได้ก็จะคมชัดมากเท่านั้น ทั้งนี้ หากรูรับแสงมีขนาดเล็ก ปริมาณแสงที่ฉายเข้าสู่กล่องทึบแสงก็จะน้อย ทำให้ต้องเปิดรูรับแสงนานเพื่อแผ่นฟิล์มไวแสงมีเวลาทำการบันทึกภาพได้โดยสมบูรณ์
# แยกนาคา
แยกนาคา เป็นสามแยกบริเวณถนนวิรัชหงษ์หยกตัดกับทางหลวงแผ่นดินหมายเลข 4022ในเขตภูเก็ต จังหวัดภูเก็ต

นาคา
นาคา
หมวดหมู่:อำเภอเมืองภูเก็ต
# ทางหลวงแผ่นดินหมายเลข 4030
ทางหลวงแผ่นดินหมายเลข 4030 แยกบ้านเคียน-แยกราไวย์ ทางหลวงสายนี้มีจุดเริ่มต้นที่ทางหลวงแผ่นดินหมายเลข 402 ที่หลักกิโลเมตร 32+200 แต่เดิมสิ้นสุดที่สามแยกเชิงทะเล ปัจจุบันได้รวมกับทางหลวงแผ่นดินหมายเลข 4025 ช่วงแยกเชิงทะเล-หาดสุรินทร์ และทางหลวงแผ่นดินหมายเลข 4233 ทั้งหมด ทางหลวงสายนี้เป็นถนน 2 ช่องจราจร ยกเว้นช่วงผ่านชุมชนกมลา เป็นถนน 4 ช่องจราจร ช่วงตั้งแต่หาดสุรินทร์-หลักกิโลเมตรที่ 41+000 เส้นทางมีความคดเคี้ยว ลาดชัน สลับทางราบ เส้นทางสายนี้มีระยะทางประมาณ 43 กิโลเมตร อยู่ในความรับผิดชอบของแขวงการทางภูเก็ต ยกเว้นช่วงหลัก ก.ม.22+390-ก.ม22+990 อยู่ในความรับผิดชอบของเทศบาลเมืองป่าตอง  หลัก ก.ม.28+290-ก.ม.29+790 อยู่ในความรับผิดชอบของเทศบาลตำบลกะรน http://roadnet.doh.go.th/  8.02751,98.33323

รายชื่อทางแยก
 (เริ่มต้น) ทางหลวงแผ่นดินหมายเลข 402
 ทางหลวงแผ่นดินหมายเลข 4025
 ทางหลวงแผ่นดินหมายเลข 4029
 ทางหลวงแผ่นดินหมายเลข 4028
 ทางหลวงชนบท ภ.ก.4009
 (สิ้นสุด)ทางหลวงแผ่นดินหมายเลข 4024

แหล่งท่องเที่ยว
# ไวไว
ไวไว และ ควิก (เดิมชื่อ ไวไว ควิก!) เป็นเครื่องหมายการค้าของบะหมี่กึ่งสำเร็จรูป ซึ่งมียอดจำหน่ายรวมกันเป็นอันดับสองในประเทศไทย ผลิตและจัดจำหน่ายโดย บริษัท โรงงานผลิตภัณฑ์อาหารไทย จำกัด  ก่อตั้งเมื่อปี พ.ศ. 2515 ปัจจุบันมี นายวรวุฒิ ปีกานนท์ เป็นประธานกรรมการ และนายปรีชา นภาพฤกษ์ชาติ เป็นกรรมการผู้จัดการ มีโรงงานสองแห่ง ตั้งอยู่เลขที่ 42/1 หมู่ 2 ถนนเพชรเกษม ตำบลอ้อมใหญ่ และเลขที่ 3 หมู่ 14 ตำบลไร่ขิง ทั้งสองแห่งตั้งอยู่ใน อำเภอสามพราน จังหวัดนครปฐมเกี่ยวกับบริษัท  จากเว็บไซต์ บริษัท โรงงานผลิตภัณฑ์อาหารไทย จำกัด
# ควิก (บะหมี่กึ่งสำเร็จรูป)
ควิก เป็นเครื่องหมายการค้าของบะหมี่กึ่งสำเร็จรูป ซึ่งมียอดจำหน่ายรวมกันเป็นอันดับสองในประเทศไทย ผลิตและจัดจำหน่ายโดยบริษัท โรงงานผลิตภัณฑ์อาหารไทย จำกัด ก่อตั้งเมื่อปี พ.ศ. 2515 ปัจจุบันมี นายวรวุฒิ ปีกานนท์ เป็นประธานกรรมการ และนายปรีชา นภาพฤกษ์ชาติ เป็นกรรมการผู้จัดการ มีโรงงานสองแห่ง ตั้งอยู่เลขที่ 42/1 หมู่ 2 ถนนเพชรเกษม ตำบลอ้อมใหญ่ และเลขที่ 3 หมู่ 14 ตำบลไร่ขิง ทั้งสองแห่งตั้งอยู่ใน อำเภอสามพราน จังหวัดนครปฐม

 ผลิตภัณฑ์ 
 รสกุ้งนึ่งมะนาว (ซอง/ถ้วย)
 รสต้มโคล้ง (ซอง/ถ้วย)
 รสต้มยำกุ้ง (ซอง/ถ้วย)
 รสต้มยำพริกเผา (ถ้วย)
 รสต้มยำมันกุ้ง (ซอง/ถ้วย)
 รสหมูสับ (ถ้วย)
 รสหมูสับต้มยำ (ถ้วย)
# เคอร์ลิง
เคอร์ลิง  เป็นกีฬาฤดูหนาวประเภททีม แข่งขันบนลานน้ำแข็ง มีถิ่นกำเนิดในสกอตแลนด์ในยุคกลาง โดยพบหลักฐานว่ามีการละเล่นกีฬาชนิดนี้ในฤดูหนาว โดยเล่นในทะเลสาบที่ผิวหน้ากลายเป็นน้ำแข็ง ในช่วงต้นคริสต์ศตวรรษที่ 16 พบอุปกรณ์การเล่นทำด้วยไม้ สลักปีที่สร้างระบุปี ค.ศ. 1511  
กีฬาชนิดนี้ต้องอาศัยการประสานงานจากเพื่อนร่วมทีม และการวางแผนกีดกันคู่ต่อสู้ จึงได้รับการเปรียบเปรยว่าเป็น "หมากรุกบนน้ำแข็ง" 

ในการเล่นผู้เล่นแต่ละทีมจะต้องผลักก้อนหินแกรนิตรูปกลม เรียกว่า สโตน ให้ไถลไปบนลานน้ำแข็งให้เข้าใกล้เป้าหมายที่เรียกว่า โฮม โดยในระหว่างที่สโตนไถลไป จะมีผู้เล่นอีกสองคน ใช้อุปกรณ์มีลักษณะคล้ายไม้ถูพื้น คอยประคองและปรับเส้นทางการไถล โดยการถูน้ำแข็งบริเวณรอบๆ สโตน แต่ละทีมจะสลับกันผลักก้อนสโตน 8-10 ก้อน ให้เข้าใกล้โฮม และกระทบสโตนของฝ่ายตรงข้ามให้กระเด็นออกห่างโฮม คล้ายกับกีฬาเปตอง โดยผู้เล่นอีกคนหนึ่งอยู่บริเวณโฮมคอยชี้เป้าหมาย และใช้ไม้ถูปรับความเร็วของสโตนฝ่ายตัวเองหรือคู่แข่งที่ถูกกระทบ

กีฬาเคอร์ลิงเคยได้รับการบรรจุแข่งขันในโอลิมปิกฤดูหนาวครั้งที่ 1 เมื่อปี ค.ศ. 1924 ก่อนจะถูกยกเลิกไป ได้มีความพยายามนำกีฬาชนิดนี้กลับมาบรรจุเป๋นกีฬาสาธิตอีกหลายครั้ง และนำกลับมาแข่งขันชิงเหรียญทองตั้งแต่ปี ค.ศ. 1998 จนถึงปัจจุบัน

อุปกรณ์
เคอร์ลิง ชีท (ลู่แข่ง)

 การแข่งขันที่สำคัญ
thumb|นักกีฬาทีมชาติแคนาดา คนที่หนึ่งกำลังทอยสโตน ขณะที่อีกสองคนกำลังเตรียมประคองสโตน ที่โอลิมปิกฤดูหนาว 2006
กีฬาเคอร์ลิงในโอลิมปิกฤดูหนาว
กีฬาเคอร์ลิงในเอเชียนเกมส์ฤดูหนาว
# ทางหลวงแผ่นดินหมายเลข 4024
ทางหลวงแผ่นดินหมายเลข 4024 ทางหลวงหมายเลข 402 (บางคู)-ทางหลวงหมายเลข 4030 (แยกราไวย์) เป็นทางหลวงสายหลักเข้าสู่สถานที่สำคัญของจังหวัดภูเก็ต   เริ่มต้นจากทางหลวงแผ่นดินหมายเลข 402 (แยกบางคู)ที่หลักกิโลเมตร 42+632 ไปสิ้นสุดที่ทางหลวงแผ่นดินหมายเลข 4030 (แยกราไวย์) เป็นทางหลวงสายหลักเข้าสู่สถานที่สำคัญของจังหวัดภูเก็ต ความยาวประมาณ 23 กิโลเมตร ช่วงเริ่มต้นเป็นถนน 4 ช่องจราจรมีเกาะกลาง-หน้าโรงเรียนวิชิตสงคราม ตั้งแต่หน้าโรงเรียนวิชิตสงคราม-แยกราไวย์ เป็นถนน 4 ช่องจราจรไม่มีเกาะกลางและมีบางช่วงเป็นคอขวด   เป็นเส้นทางหลักที่รองรับการจราจรจากถนนวิรัชหงษ์หยก ,ทางหลวงชนบท ภก.4010  และทางหลวงหมายเลข 4028 ทางหลวงสายนี้เริ่มต้นจากทางหลวงแผ่นดินหมายเลข 402 (แยกบางคู) ไปสิ้นสุดที่ทางหลวงแผ่นดินหมายเลข 4030 (แยกราไวย์) http://roadnet.doh.go.th/  7.95429,98.38892
รายชื่อทางแยก

ปัญหาการจราจร
# โรคดิสโซสิเอทีฟ
โรคดิสโซสิเอทีฟ (Dissociative Disorders, (DSM-IV, Diagnostic and Statistical Manual of Mental Disorders, Fourth Edition)) เป็นภาวะที่ความทรงจำ สติสัมปชัญญะ ความรู้ตัว เอกลักษณ์ และ/หรือการรับรู้สภาพแวดล้อมของผู้ป่วยเสียไปหรือถูกรบกวน สมมติฐานบอกว่าอาการนี้เป็นผลจากการประสานงานกันของการทำงานดังกล่าวสูญเสียตั้งแต่หนึ่งอย่างขึ้นไป 

จากเกณฑ์การวินิจฉัยโรคทางจิตเวช Diagnostic and Statistical Manual of Mental Disorders ฉบับปรับปรุงครั้งที่ 4 (DSM IV) มีโรคในกลุ่มนี้ได้แก่
 โรคดีเพอร์ซันนอลไลเซชัน (รหัส DSM-IV 300.6Depersonalization Disorder, (DSM-IV 300.6, Diagnostic and Statistical Manual of Mental Disorders, Fourth Edition)) คือผู้ป่วยมีช่วงเวลาที่รู้สึกแยกออกจากร่างกายตนเองหรือสิ่งแวดล้อม ซึ่งมักรู้สึกว่าไม่ใช่สิ่งที่มีอยู่จริง (กล่าวคือขาดการควบคุมตนเองและภายนอกตนเอง) ในระหว่างนี้ผู้ป่วยยังสามารถรับรู้ว่าสิ่งที่เกิดเป็นเพียงความรู้สึกและไม่ได้เป็นความจริง
 ภาวะลืมแบบดิสโซสิเอทีฟ (รหัส DSM-IV 300.12Dissociative Amnesia (DSM-IV 300.12, Diagnostic and Statistical Manual of Mental Disorders, Fourth Edition)) หรือชื่อเดิมคือ Psychogenic Amnesia คือภาวะที่ความจำบกพร่องอันเนื่องจากการกระทบกระเทือนทางอารมณ์อย่างรุนแรง
 ดิสโซสิเอทีฟ ฟิวจ์ (รหัส DSM-IV 300.13Dissociative Fugue (DSM-IV 300.13, Diagnostic and Statistical Manual of Mental Disorders, Fourth Edition)) หรือชื่อเดิมคือ Psychogenic Fugue คือผู้ป่วยละทิ้งสิ่งแวดล้อมหรือประสบการณ์ที่คุ้นเคย รวมทั้งจำอดีตของตนเองไม่ได้ ภาวะนี้อาจเกิดการสับสนระหว่างเอกลักษณ์จริง ๆ ของตนกับเอกลักษณ์ใหม่ได้
 บุคลิกภาพแตกแยก (รหัส DSM-IV 300.14Dissociative Identity Disorder (DSM-IV 300.14, Diagnostic and Statistical Manual of Mental Disorders, Fourth Edition)) หรือชื่อเดิมและชื่อที่ใช้ใน ICD-10 Multiple Personality Disorder คือผู้ป่วยมีบุคลิกภาพแตกต่างกันตั้งแต่ 2 บุคลิกขึ้นไปสลับเปลี่ยนกันมีบทบาทต่อพฤติกรรมโดยผู้ป่วยจะจำลักษณะข้อมูลสำคัญของอีกบุคลิกหนึ่งไม่ได้ 
 โรคดิสโซสิเอทีฟ มิได้ระบุรายละเอียดเป็นอย่างอื่น (รหัส DSM-IV 300.15Dissociative Disorder Not Otherwise Specified (DSM-IV 300.15, Diagnostic and Statistical Manual of Mental Disorders, Fourth Edition)) ใช้เมื่อผู้ป่วยมีลักษณะพยาธิสภาพทางจิตเป็นแบบดิสโซสิเอชันซึ่งไม่สามารถอธิบายได้ด้วยโรคดิสโซสิเอทีฟที่จำเพาะอื่น ๆ
# ตะกร้อชายหาดในเอเชียนบีชเกมส์ 2010
เซปักตะกร้อในเอเชียนบีชเกมส์ 2010 ได้มีการจัดขึ้นระหว่างวันที่ 9 ธันวาคม ถึง 16 ธันวาคม ค.ศ. 2010 ในมัสกัต ประเทศโอมาน

 ผลการแข่งขัน 
 ตารางเหรียญรางวัล 
 1    4  0  0  4 2    0  2  0  23    0  1  1  2   0  1  1  2 5    0  0  3  3 6    0  0  2  2 7    0  0  1  1 รวม  4  4  8  16

 ผู้ได้รับเหรียญรางวัล 
ทีมชายทีมชุดชายทีมหญิงทีมชุดหญิง

 ผลการแข่งขัน 
 ทีมชาย 
 รอบแรก 
 กลุ่มเอ 
ทีมPldWLSFSAPts000000000000000000000000

วันที่คะแนนเกม 1เกม 2เกม 313 ธันวาคมเกาหลีใต้ 13 ธันวาคมเกาหลีใต้ 13 ธันวาคมไทย 14 ธันวาคมไทย 14 ธันวาคมอินโดนีเซีย 15 ธันวาคมไทย 

 กลุ่มบี 
ทีมPldWLSFSAPts000000000000000000000000000000

วันที่คะแนนเกม 1เกม 2เกม 313 ธันวาคมพม่า 13 ธันวาคมสิงคโปร์ 13 ธันวาคมโอมาน 13 ธันวาคมสิงคโปร์ 14 ธันวาคมสิงคโปร์ 14 ธันวาคมพม่า 14 ธันวาคมพม่า 14 ธันวาคมจีน 15 ธันวาคมพม่า 15 ธันวาคมจีน 

 รอบแพ้คัดออก 

 เซมิไฟนอล 
วันที่คะแนนเกม 1เกม 2เกม 315 ธันวาคมA1B215 ธันวาคมB1A2

 ไฟนอล 
วันที่คะแนนเกม 1เกม 2เกม 316 ธันวาคม

 ทีมชุดชาย 
 รอบแรก 
 กลุ่มเอ 
ทีมPldWLSFSAPts220404211222202040

วันที่คะแนนเกม 1เกม 2เกม 39 ธันวาคมไทย 
|align=center|2–02–02–09 ธันวาคมอินโดนีเซีย 
|align=center|2–02–02–010 ธันวาคมไทย 
|align=center|2–02–02–0

 กลุ่มบี 
ทีมPldWLSFSAPts220404211222202040

วันที่คะแนนเกม 1เกม 2เกม 39 ธันวาคมพม่า 
|align=center|2–02–02–09 ธันวาคมอินเดีย 0–2
|align=left|10 ธันวาคมพม่า 
|align=center|2–0

 รอบแพ้คัดออก 

 เซมิไฟนอล 
วันที่คะแนนเกม 1เกม 2เกม 311 ธันวาคม|align=center|2–02–02–011 ธันวาคม|align=center|2–02–02–0

 ชิงเหรียญทอง 
วันที่คะแนนเกม 1เกม 2เกม 311 ธันวาคม|align=center|2–02–02–0

 ทีมหญิง 
ทีมPldWLSFSAPts000000000000000000000000000000

วันที่คะแนนเกม 1เกม 2เกม 313 ธันวาคมจีน 13 ธันวาคมฟิลิปปินส์ 13 ธันวาคมฟิลิปปินส์ 13 ธันวาคมอินโดนีเซีย 14 ธันวาคมเวียดนาม 14 ธันวาคมจีน 14 ธันวาคมจีน 14 ธันวาคมอินโดนีเซีย 15 ธันวาคมฟิลิปปินส์ 15 ธันวาคมจีน 

 ทีมชุดหญิง 
อันดับทีมPldWLSFSAPtsไฟล์:gold medal icon.svg4401608ไฟล์:silver medal icon.svg4311166ไฟล์:bronze medal icon.svg42211944.41361325.4040160

วันที่คะแนนเกม 1เกม 2เกม 39 ธันวาคมจีน 1–2
|align=left|0–22–00–19 ธันวาคมอินเดีย 0–2
|align=left|0–20–29 ธันวาคมจีน 0–2
|align=left|0–20–210 ธันวาคมอินโดนีเซีย 0–2
|align=left|0–20–210 ธันวาคมจีน 
|align=center|2–02–02–010 ธันวาคมไทย 
|align=center|2–02–02–010 ธันวาคมอินเดีย 0–2
|align=left|0–20–211 ธันวาคมอินเดีย 0–2
|align=left|0–20–211 ธันวาคมไทย 
|align=center|2–02–02–011 ธันวาคมจีน 
|align=center|2–12–00–21–0
# ปางหมอยา
ปางหมอยา เป็นพระพุทธรูปลักษณะนั่งขัดสมาธิราบ เหมือนปางมารวิชัย แต่พระหัตถ์เบื้องซ้ายถือหม้อน้ำมนต์ ประทับขัดสมาธิเพชรบนฐานบัวคว่ำบัวหงาย

 ประวัติ 
เมื่อพระพุทธศาสนาในประเทศอินเดียแบ่งเป็นฝ่ายเหนือและฝ่ายใต้ พระเจ้ากนิษกะกษัตริย์ราชวงศ์กุษาณะปกครองตอนเหนือของประเทศอินเดีย ได้จัดให้มีการประชุมพระสงฆ์ฝ่ายเหนือพร้อมทำสังคายนาครั้งที่ 4 ในศาสนาพุทธ ที่เมืองบุรุษบุรีเมื่อ พ.ศ. 624 พินัย ศักดิ์เสนีย์, นามานุกรมพระเครื่อง โดยมีพระวินัยบางข้อที่เปลี่ยนแปลงไปเกิดพระไตรปิฎกที่แตกต่างและเกิดพุทธศาสนามหายาน  ตามคัมภีร์ต่าง ๆ ที่กล่าวถึงเรื่องราวเกี่ยวกับการบูชาพระไภษัชยคุรุนั้นฝ่ายเถรวาทไม่มีการกล่าวถึงเรื่องราวดังกล่าวพินัย ศักดิ์เสนีย์, นามานุกรมพระเครื่อง ในคัมภีร์มหายานลลิตวิสระ มีข้อความสรรเสริญพระพุทธเจ้าแพทย์ผู้สามารถปลดเปลื้องความเจ็บปวดและความทุกข์ทรมานของมนุษย์ โดยในอัธยายที่ 1 ชื่อนิทานปริวรรตได้บรรยายว่าแสง มนวิทูร, ผู้แปล, คัมภีร์ลลิตวิสตระ:พระพุทธประวัติผ่ายมหายาน พระองค์เป็นแพทย์ประทานยา คือ อมฤต พระองค์กล้าในการตรัสเจรจาแสดงลัทธิทำให้มิจฉาทิฐิเร่าร้อนไปตามกัน พระองค์เป็นพงศ์พันธุ์แห่งพระธรรม ทรงปราดเปรื่องในปรมัตถธรรม พระองค์เป็นผู้นำ เป็นผู้ชี้ทาง ไม่มีใครยิ่งไปกว่า” ซึ่งการกล่าวถึงพระพุทธเจ้าแพทย์นั้นจะหมายถึงพระไภษัชยคุรุ เรื่องพระไภษัชยคุรุที่ปรากฏในคัมภีร์ที่ชัดเจนที่สุด ปรากฏในพระสูตรสันสกฤตสูตรหนึ่ง ชื่อ พระพุทธไภษัชยคุรุไวฑูรยประภาราชามูลปฌิธานสูตร แสง มนวิทูร, ผู้แปล, คัมภีร์ลลิตวิสตระ:พระพุทธประวัติผ่ายมหายาน หรือ ไภษัชยคุรุไวฑูรยประภาตถาคตปูรวปณิธานสูตร 

 ลักษณะพระพุทธรูป 

 ความเชื่อและคตินิยม 
 พระปางนี้นิยมสร้างเป็นพระกริ่งปวเรศ
 พระปางนี้เป็นแพทย์ ประทานยา คือ อมฤต รักษาโรคภัยไข้ ปกป้องคุ้มภัยอันตรายแสง มนวิทูร, ผู้แปล, คัมภีร์ลลิตวิสตระ:พระพุทธประวัติผ่ายมหายาน หรือเป็นปางของพระไภษัชยคุรุไวฑูรยประภาตถาคต

 ความเกี่ยวข้องกับพระไภษัชยคุรุไพพูรย์ประภาพุทธะ 
thumb|250px|พระไภษัชยคุรุ
ปางหมอยามีข้อสังเกตอยู่ข้อหนึ่ง เพราะคล้ายคลึงกับพระไภษัชยคุรุพุทธะมากที่สุด เนื่องจากหม้อยาของพระพุทธรูปปางนี้คล้ายคลึงกับบาตรบรรจุทิพยโอสถของพระไภษัชยคุรุพุทธะมาก

 หลักฐานจากพระสูตร  
พระสูตรที่กล่าวถึงพระไภษัชยคุรุพุทธเจ้าโดยเฉพาะ พระองค์เดียว คือ  
 พระไภษัชยคุรุไวฑูรยประภาตถาคตปูรวปณิธานสูตร เดิมเขียนด้วยภาษาสันสกฤต ต่อมาแปลเป็นภาษาจีนโดยพระถังซำจั๋งหรือ พระสมณะเสวียนจั้ง ในสมัยถังของจีน
 พระไภษัชยคุรุไวฑูรยประภาสัปตพุทธปูรวปณิธานวิเศษสูตร ต่อมาแปลเป็นภาษาจีนโดยพระสมณะอี้จิง ในสมัยถังของจีน แต่กล่าวถึงพระพุทธเจ้า 7 พระองค์ โดยพระไภษัชยคุรุพุทธเจ้า เป็นพระองค์ลำดับที่ 7 กล่าวถึงปณิธาน 12 ข้อของพระไภษัชยคุรุพุทธเจ้าไภษัชยคุรุไวฑูรยประภาตถาคตปูรวปณิธานสูตร และ ไภษัชยคุรุไวฑูรยประภาสัปตพุทธปูรวปณิธานวิเศษสูตร คือ

 ช่วยให้สรรพสัตว์บรรลุโพธิญาณโดยเร็ว
 ช่วยให้สรรพสัตว์ตื่นจากความโง่เขลา
 ช่วยให้สรรพสัตว์ถึงพร้อมด้วยของใช้ทั้งปวง
 ช่วยให้สรรพสัตว์หันมานับถือมหายานธรรม มุ่งสู่ความเป็นพระพุทธเจ้า
 ช่วยให้สรรพสัตว์มีศีลบริสุทธิ์
 ช่วยให้สรรพสัตว์มีกายสมบูรณ์
 ช่วยให้สรรพสัตว์พ้นจากความยากจน
 ช่วยให้สตรีได้เป็นบุรุษตามปรารถนา
 ช่วยให้สรรพสัตว์พ้นจากอุบายของมาร
 ช่วยให้สรรพสัตว์พ้นจากโทษทัณฑ์ทางอาญา
 ช่วยให้สรรพสัตว์พ้นจากการทำชั่วเพื่อเลี้ยงชีพ
 ช่วยให้สรรพสัตว์พบกับความสมบูรณ์ทั้งสิ้น
# โรคโซมาโตฟอร์ม
โรคโซมาโตฟอร์ม  หรือที่รู้จักในชื่อโรคบริเกต์ (ตั้งชื่อตามปอล บริเกต์) เป็นความผิดปกติทางจิตอย่างหนึ่ง มีอาการผิดปกติทางกายเสมือนจะมีโรคหรืออาการบาดเจ็บทางกายแต่ไม่สามารถระบุสาเหตุทางกายได้Somatoform Disorders อาการที่เป็นผลจากโรคโซมาโตฟอร์มนั้นเกิดจากปัจจัยทางจิตใจ ในผู้ป่วยโรคโซมาโตฟอร์มนั้นมักมาพบแพทย์แต่เมื่อตรวจแล้วมักได้ผลเป็นปกติหรือไม่สามารถอธิบายอาการของผู้ป่วยได้ ผู้ป่วยเหล่านี้จึงมักได้รับการตรวจและทดสอบอยู่หลายครั้งเพื่อยืนยันว่าไม่มีอาการเจ็บป่วยหรือรอยโรคทางกาย ผู้ป่วยโรคนี้มักกังวลเกี่ยวกับสุขภาพของตนเองอย่างมากเพราะแพทย์ไม่สามารถอธิบายสาเหตุของปัญหาสุขภาพได้ อาการเจ็บป่วยที่ผู้ป่วยเล่านี้จะมีลักษณะคล้ายกับอาการของโรคอื่น ๆ และอาจมีระยะเวลาที่เป็นนานหลายปี

การวินิจฉัยโรคโซมาโตฟอร์มหมายความว่าปัจจัยทางจิตใจเป็นสาเหตุหลักของการเกิดอาการ ความรุนแรง และระยะเวลาที่มีอาการ โรคโซมาโตฟอร์มจะต้องไม่เป็นการแสร้งเจ็บหรือการจงใจสร้างความเจ็บป่วย

 ชนิดของโรคโซมาโตฟอร์ม 
การจำแนกโรคโดยสมาคมจิตแพทย์อเมริกาตามเกณฑ์การวินิจฉัยโรคทางจิตเวช Diagnostic and Statistical Manual of Mental Disorders แบ่งย่อยออกเป็นชนิดต่าง ๆ ดังนี้
 โรคคอนเวอร์ชัน (Conversion disorder)
 โรคโซมาไทเซชัน (Somatization disorder)
 โรคไฮโปคอนเดรีย (Hypochondriasis)
 โรคคิดว่าตนเองมีรูปร่างหรืออวัยวะผิดปกติ (Body dysmorphic disorder)
 อาการปวดสาเหตุจากจิตใจ (Pain disorder)
 โรคโซมาโตฟอร์มมิได้จำแนกชนิด (Undifferentiated somatoform disorder) มีอาการที่อธิบายไม่ได้เพียงหนึ่งอาการมานานกว่า 6 เดือน
 โรคโซมาโตฟอร์มไม่ระบุรายละเอียดเป็นอย่างอื่น (Somatoform disorder Not Otherwise Specified)
# มารวน แฟลายนี
มารวน แฟลายนี-บากียูย (,) เกิดเมื่อวันที่ 22 พฤศจิกายน ค.ศ. 1987 เป็นนักฟุตบอลชาวเบลเยียม ในตำแหน่งกองกลาง 

แฟลายนีเป็นชาวมุสลิม ชื่อของเขามาจากภาษาอาหรับว่า มัรวาน และเป็นลูกชายของอับดุลลาติฟ แฟลายนี อดีตผู้รักษาประตูชาวโมร็อกโก

ปัจจุบันแขวนสตั๊ดไปแล้ว

เกียรติประวัติ
สโมสร
สต็องดาร์ลีแยฌ
เบลเจียนเฟิสต์ดิวิชัน: 2007–08

เอฟเวอร์ตัน
เอฟเอคัพ รองชนะเลิศ: 2008–09

แมนเชสเตอร์ยูไนเต็ด
เอฟเอคัพ: 2015–16
อีเอฟแอลคัพ: 2016–17
เอฟเอคอมมิวนิตีชีลด์: 2016
ยูฟ่ายูโรปาลีก: 2016–17

ชานตงหลู่เหนิงไท่ชาน
ไชนีสซูเปอร์ลีก: 2021
ไชนีสเอฟเอคัพ: 2020, 2021, 2022

รางวัลส่วนตัว
Belgian Ebony Shoe: 2008
Everton Young Player of the Season: 2008–09
Premier League Player of the Month: พฤศจิกายน 2012
# กฎ 12 ข้อ ของคอดด์
กฎ 12 ข้อ ของคอดด์ คือ กลุ่มของกฎ 13 ข้อ (ข้อที่ 0 ถึง 12) นำเสนอโดย Edgar F. Codd ผู้บุกเบิกแบบจำลองเชิงสัมพันธ์สำหรับฐานข้อมูล โดยออกแบบมาเพื่อระบุว่าอะไรที่ต้องการจาก ระบบจัดการฐานข้อมูลในคำสั่งเพื่อให้เกิด รีเลชั่นนอล เช่น ระบบจัดการฐานข้อมูลเชิงสัมพันธ์RDBMS.Codd, Edgar Frank: "Is Your DBMS Really Relational?", ComputerWorld, 14. October 1985.Codd, Edgar Frank: "Does Your DBMS Run By the Rules?", ComputerWorld, 21. October 1985. ในบางครั้งมักมีการกล่าวถึงอย่างขบขันว่าเป็น"คำบัญชาการทั้ง 12 ของคอดด์"

คอดด์สร้างกฎนี้ขึ้นเพื่อเป็นส่วนหนึ่งของการต่อสู้กับกลุ่มคนที่ขัดขวางแนวคิดของเขาที่เกี่ยวกับฐานข้อมูลแบบจำลองเชิงสัมพันธ์
# อากิตะ (เมือง)
นครอากิตะ  เป็นนครศูนย์กลางของจังหวัดอากิตะ ประเทศญี่ปุ่น ได้รับการยกฐานะเป็นนครศูนย์กลางตั้งแต่ 1 เมษายน พ.ศ. 2432 เป็นต้นมา

 ภูมิศาสตร์ 
นครอากิตะตั้งอยู่บริเวณที่รายชายฝั่งตอนกลางของจังหวัดอากิตะ โดยทางตะวันตกของเมื่องเป็นชายฝั่งออกสู่ทะเลญี่ปุ่น กลางเมืองมีแม่น้ำโอโมโนะไหลผ่าน

 เทศบาลข้างเคียง 
 คิตาอากิตะ
 คาตางามิ
 ยูริฮนโจ
 ไดเซ็ง

 ประวัติศาสตร์ 
พื้นที่อันเป็นที่ตั้งของนครอากิตะ ณ ปัจจุบัน เคยเป็นส่วนหนึ่งของจังหวัดเดวะ ซึ่งเป็นจังหวัดในยุคโบราณของญี่ปุ่นเมื่อกว่าพันปีที่แล้ว ภายในเมือง มีซากโบราณสถานสำคัญที่เรียกว่า จิโซเด็ง อยู่ ซึ่งโบราณวัตถุนั้นล้วนเป็นสิ่งของจากยุคหินจนถึงยุคยาโยอิ ต่อมาในยุคนาระ ราชสำนักได้สร้างปราสาทอากิตะขึ้นในปี พ.ศ. 1276 เพื่อที่จะสามารถควบคุมและปกครองชนเผ่าพื้นเมืองเอมิชิได้ ทั้งนี้ ในยุคเซ็งโงกุ อากิตะถูกปกครองโดยตระกูลซามูไรท้องถิ่นที่ปกครองโดยการสืบสายโลหิต จนกระทั่งในยุคเอโดะ ตระกูลซาตาเกะก็ได้เข้ามาปกครองพื้นที่แถบนี้และสถาปนาเป็นแคว้นคูโบตะ ภายใต้รัฐบาลโชกุนโทกูงาวะ 

 รัชสมัยเมจิและไทโช 
ในรัชสมัยเมจิ เมื่อรัฐบาลโชกุนโทกูงาวะล่มสลายและอำนาจสูงสุดหวนคืนสู่องค์จักรพรรดิ รัฐบาลสมเด็จพระจักรพรรดิได้ยุบแคว้นศักดินาคูโบตะ เมืองที่เป็นที่ตั้งของปราสาทถูกแบ่งออกเป็นสองเมือง คือ เมืองอากิตะและเมืองคูโบตะ จังหวัดอากิตะจัดตั้งขึ้นในปี พ.ศ. 2414 ต่อมา อำเภออากิตะเดิมได้ถูกแบ่งออกเป็นสองอำเภอ คือ อำเภอคิตาอากิตะและอำเภอมินามิอากิตะในปี พ.ศ. 2421 ทั้งนี้ ในวันที่ 30 เมษายน พ.ศ. 2429 ได้เกิดเหตุเพลิงไหม้ครั้งใหญ่ขึ้นในเมืองอากิตะ บ้านเรือนส่วนใหญ่ถูกเผาทำลาย

เมื่อประเทศมีระบบเทศบาลเกิดขึ้นเมื่อวันที่ 1 เมษายน พ.ศ. 2432 "เทศบาลนครอากิตะ" ก็ได้รับการจัดตั้งขึ้นอย่างเป็นทางการ ซึ่งเขตเทศบาลนี้ก็ได้รวมเอาเมืองอากิตะและเมืองคูโบตะที่มีอยู่เดิมเข้าด้วยกัน แต่ทั้งนี้ ในส่วนของพื้นที่บริเวณท่าเรือได้แยกออกไปเป็น "เทศบาลเมืองสึจิซากิโกะ" 

ในรัชสมัยไทโช เป็นยุคที่เมืองอากิตะมีการพัฒนาอย่างมาก จากการเข้ามาของบริษัทน้ำมันนิปปอนออยล์คอร์เพอเรชันในปี พ.ศ. 2457 และการเปิดสาขาของธนาคารแห่งประเทศญี่ปุ่น ในปี พ.ศ. 2459

พ.ศ. 2516 ที่ชานเมืองอากิตะ ได้มีรายงานการประจักษ์ของพระแม่มารีย์ ในบริเวณชนบทห่างไกลซึ่งได้รับความสนใจจากคริสตชนและชวาญี่ปุ่นทั่วประเทศ ภายหลังเป็นที่รู้จักกันในนามแม่พระประจักษ์ที่อากิตะ

 ภูมิอากาศ 

 เมืองพี่น้อง 
  - หลานโจว, จีน, ตั้งแต่ พ.ศ. 2525 
  - พัสเซา, เยอรมนี, ตั้งแต่ พ.ศ. 2527
 -  มาลาโบน, ฟิลิปปินส์, ตั้งแต่ พ.ศ. 2530
 - เคไน, สหรัฐอเมริกา, ตั้งแต่ พ.ศ. 2535 
 - เซนต์คลาวด์, สหรัฐอเมริกา, ตั้งแต่ พ.ศ. 2536
 - วลาดีวอสตอค, รัสเซีย, ตั้งแต่ พ.ศ. 2535
# การทัพแอฟริกาตะวันออก
การทัพแอฟริกาตะวันออกเป็นการสู้รบในแอฟริกาตะวันออกในสงครามโลกครั้งที่สองโดยฝ่ายสัมพันธมิตร ส่วนใหญ่มาจากจักรวรรดิอังกฤษ เข้าต่อกรกับกองกำลังฝ่ายอักษะ ซึ่งส่วนมาจากอิตาลีของอาณานิคมอิตาลีแอฟริกาตะวันออก (Africa Orientale Italiana or AOI), ในช่วงระหว่างเดือนมิถุนายน ค.ศ. 1940 และเดือนพฤศจิกายน ค.ศ. 1941 กองกำลังของกองบัญชาการตะวันออกกลางบริติช รวมทั้งหน่วยทหารจากสหราชอาณาจักรและอาณานิคมแอฟริกาตะวันออกของบริติช, บริติชโซมาลิแลนด์, บริติชแอฟริกาตะวันตก จักรวรรดิอินเดีย โรดีเชียเหนือ ไนแอซาแลนด์ ปาเลสไตน์ในอาณัติ แอฟริกาใต้ โรดีเชียใต้ และซูดานได้เข้าร่วมในการทัพเช่นกัน กองกำลังทหารนอกแบบของเอธิโอเปียและฝรั่งเศสเสรี และกองกำลัง Publique ของเบลเยียมได้เข้าร่วมด้วยเช่นกัน

แอฟริกาตะวันออกอิตาลีได้รับการป้องกันโดยกองกำลังอิตาลีของกองบัญชาการกองทัพอิตาลีแอฟริกาตะวันออก (Comando Forze Armate dell'Africa Orientale Italiana) ซึ่งหน่วยทหารจาก Regio Esercito (กองทัพบกอิตาลี) Regia Aeronautica(กองทัพอากาศอิตาลี) และ  Regia Marina (กองทัพเรืออิตาลี) มีราวประมาณ 200,000 นาย  Regio Corpo Truppe Coloniali จากอะบิสซิเนีย (เอธิโอเปีย) ที่อิตาลียึดครอง อิตาลีเอริเทรีย และอิตาลีโซมาลิแลนด์ นำโดยเจ้าหน้าที่นายทหารอิตาลีและทหารอิตาลีที่ไม่ใช่ชั้นสัญญาบัตร 70,000 นายได้เข้าประจำการและกองกำลังเสริม กองร้อยยานยนต์เยอรมัน (Compagnia Autocarrata Tedesca) ได้เข้าสู้รบภายใต้กองบัญชาการอิตาลี

สงครามได้เริ่มต้นขึ้น เมื่อวันที่ 31 มิถุนายน ค.ศ. 1940 ด้วยการตีโฉบฉวยทางอากาศของอิตาลีบนฐานทัพของฝูงบินที่ 1 ของกองทัพอากาศอังกฤษโรดีเชียใต้  (237 (Rhodesia) Squadron RAF) ที่ Wajir ในรัฐอารักขาแอฟริกาตะวันออกและดำเนินต่อไปจนกระทั่งกองกำลังอิตาลีได้ถูกผลักดันกลับจากเคนยาและซูดาน ตลอดถึงโซมาเลีย เอริเทีย และเอธิโอเปียในค.ศ. 1940 และช่วงต้นปี ค.ศ 1941 กองกำลังอิตาลีที่เหลืออยู่ในอิตาลีแอฟริกาตะวันออกได้ยอมจำนนหลังจากยุทธการที่กอนดาร์ในเดือนพฤศจิกายน ค.ศ. 1941 ยกเว้นกลุ่มกองกำลังเล็กๆที่ได้ต่อสู้รบเยี่ยงกองโจรในเอธิโอเปียต่อกรกับหน่วยทหารบริติชจนกระทั่งได้สงบศึกที่คาซีเบีย (3 กันยายน ค.ศ. 1943) ได้จบสงครามระหว่างอิตาลีและฝ่ายสัมพันธมิตร การทัพแอฟริกาตะวันออกเป็นชัยชนะทางยุทธศาสตร์ครั้งแรกของฝ่ายสัมพันธมิตร แต่ได้ถูกบดบังด้วยความพ่ายแพ้ของบริติชในยุทธการที่กรีซและยุทธการเกาะครีต
# ลาพร็องตีซอร์ซีเย
ลาพร็องตีซอร์ซีเย (มีชื่อเต็มว่า The Sorcerer's Apprentice, Scherzo after a ballad by Goethe) เป็นซิมโฟนิกโพเอ็ม ผลงานประพันธ์ของปอล ดูว์กัสในปี ค.ศ. 1897  โดยได้รับแรงบันดาลใจมาจากโคลงภาษาเยอรมันของโยฮันน์ วอล์ฟกัง ฟอน เกอเทอ ชื่อ Der Zauberlehrling  ผลงานเขียนในปี ค.ศ. 1797

ซิมโฟนิกโพเอมชิ้นนี้เป็นที่รู้จักกันทั่วไป จากผลงานบันทึกเสียงในปี ค.ศ. 1929 โดยวงนิวยอร์กฟิลฮาร์โมนิก อำนวยเพลงโดยอาร์ตูโร ตอสกานีนี และจากการนำมาสร้างเป็นภาพยนตร์แอนิเมชั่น "The Sorcerer's Apprentice" หนึ่งในแปดเรื่องในภาพยนตร์ดิสนีย์ แฟนเทเชีย ในปี ค.ศ. 1940 อำนวยเพลงโดยลีโอโปลด์ สโตคอฟสกี ซึ่งดำเนินเรื่องราวตามบทประพันธ์ของเกอเทอ โดยมีมิกกี เมาส์ เป็นตัวแสดงนำ  งานแอนิเมชั่นชิ้นนี้ถูกนำมาสร้างใหม่อีกครั้งในภาพยนตร์ แฟนเทเชีย 2000